Title: Alkotmányos alapjogok az Alkotmánybíróság gyakorlatában
Author: anijog
Last saved by: Windows-felhasználó
Company: ATI

Alkotmányjogi repetitórium
szabadon választható tantárgy nappali tagozatos jogász hallgatóknak
2018–2019. tanév II. félév
KÖVETELMÉNYEK

Tanegység címe: Alkotmányjogi repetitórium
Tanegység kódja: AJALKALT004
Számonkérés típusa: beszámoló
Tanegység szintje: 06
A hozzárendelt kreditpontok száma: 2 kr.
A tárgy jegyzője: Bragyova András, Panyi Béla, Pap Gábor, Paulovics Anita, Hallók Tamás
Tanszék: Alkotmányjogi Tanszék 
A kurzus felvétele: A kurzus minimális induló létszáma csoportonként 10 fő, maximuma 20 fő.
Előtanulmányi kötelezettség:  Alkotmányjog 3.
Fejlesztendő kompetenciák:
tudás: T2, T7, T11, T13, T14
képesség: K4, K5, K6, K7, K9, K10, K16, K19, K23, K30, K31
attitűd: A2, A3, A4, A9, A10, A11, A12, A15, A18
autonómia és felelősség: F1, F5, F7

1. Az oktatás célja

Az alkotmányjogi repetitórium széleskörű ismereteket nyújt a hallgatóknak az Alkotmányjog 4 című tárgy tananyagának elsajátítása megkönnyítése érdekében. Az alternatív tantárgy keretében a hallgatók megismerhetik az alapjogok elméletét, nemzetközi jogi védelmét és az alapjogokra vonatkozó magyar alkotmányjogi szabályozást a jogi szakirodalom és az Alkotmánybíróság jogértelmező tevékenysége tükrében. 
	Fontos cél a hallgatók aktív órai szereplésének előmozdítása annak érdekében, hogy a kurzus végére a hallgatók gyakorlati példák, jogesetek és alkotmánybírósági határozatok egyéni, illetve csoportos feldolgozása alapján képesek legyenek elsajátítani az alapjogokkal kapcsolatos ismereteket, önálló véleményt formálni az alkotmányos problémákról, kialakuljon bennük megfelelő feladatmegoldó készség a politikai szabadságjogok, a nemzetiségek jogai, a gazdasági, szociális, kulturális jogok, a harmadik generációs jogok, és az alapjogok érvényesülésének biztosítékai témakörökkel kapcsolatban. 

2. A hallgatók által feldolgozandó és az órán előadandó tételek:

  2. A művészeti és a tudományos élet szabadsága. A művelődéshez való jog.
  8. A gyermekek jogai.
  9. A tulajdonhoz való jog alkotmányos védelme és korlátozása.
10. A szociális biztonsághoz és ellátáshoz való jog. A vásárolt jog és a társadalmi szolidaritás. 
      A rászorultakról való gondoskodás.
11. A munkához való jog és a foglalkozás szabad megválasztásának joga.
12. Az érdekvédelem joga. A szakszervezeti szervezkedés joga és a sztrájkjog.
13. Az egészséges környezethez való jog.
17. Alkotmányos kötelezettségek. A közteherviselés, az adójog alkotmányos elvei, az oktatáshoz 
      való jog, illetve kötelezettség.

3. A tantárgy tematikus leírása

Okt. h. | Időpont | Téma

1.

II. 11.
II. 12

A félévi követelmények és a tematika ismertetése.

2.

II. 18.
II. 19.

Kommunikációs alapjogok. A véleménynyilvánítás szabadsága (sajtószabadság és a médiajog). A véleményszabadság korlátai: médiajog, közszolgálati médiumok.
A gyűlöletbeszéd problémája. A véleménynyilvánítás szabadsága és a személyiségi jogok. A tudomány és a művészet szabadsága.

3.

II. 25.
II. 26.

A lelkiismereti és a vallásszabadság. Az állam és az egyház viszonya. Az állam világnézeti semlegessége.

4.

III. 4.
III. 5.

Az oktatás szabadsága, a szülő nevelési joga és a lelkiismereti szabadság.
A művelődéshez való jog.

5.

III. 11.
III. 12.

A gyermekek jogai.

6.

III. 18.
III. 19.

A gyülekezési jog.

7.

III. 25.
III. 26.

Az egyesülési jog. Társadalmi szervezetek.

8.

IV. 1.
IV. 2.

A pártokra vonatkozó alkotmányos szabályok.

9.

IV. 8.
IV. 9.

Az állampolgári kötelezettségek. A közteherviselés. Az adójog alkotmányos elvei.
A nemzetiségek jogai.

10.

IV. 15.
IV. 16.

A gazdasági, szociális és kulturális jogok. A valódi szociális alapjogok: a tulajdonhoz való jog, a munka és a foglalkozás szabad megválasztásához való jog.

11.

IV. 22.
IV. 23.

Hétfői tankörnek szünet 
Keddi tankörnek: Az érdekvédelem joga és a sztrájkjog.

12.

IV. 29
IV. 30.

A szociális biztonsághoz és ellátáshoz való jog.
Az egészséges környezethez való jog.

13.

V. 6.
V. 7.

A bírósági eljáráshoz kapcsolódó jogok. A jogállamisághoz kapcsolódó alapjogok. Az igazságszolgáltatáshoz, a törvényes bírósághoz és a törvény által rendelt bíróhoz való jog; független és pártatlan bírósághoz való jog; igazságos, méltányos és nyilvános tárgyaláshoz való jog.

14.

V. 13.
V. 14.

Az anyanyelv használatához való jog; a jogorvoslathoz való jog; a tisztességes eljárás, a bírósághoz fordulás joga, az ártatlanság vélelme; a védelemhez való jog, a nullum crimen sine lege és a nulla poena sine lege elve.
A félév lezárása.

Az órák ideje és helye:
Paulovics Anita: kedd 16–17.30. A/6. 216. tanterem
Pap Gábor: hétfő 16–17.30. A/1. 308. tanterem
Hallók Tamás: hétfő 16–17.30. A/1. 319. tanterem

   

4. Számonkérés minősítésének szempontjai:

Az aláírás feltétele az órán való részvétel.
	A hallgató teljesítményének értékelése háromfokozatú: kiválóan megfelelt — megfelelt — nem megfelelt. Az értékelésnél a foglalkozásokon elhangzottak, és az elemzett alkotmánybírósági határozatok képezik a számonkérés tárgyát.
	Kiválóan megfelelt minősítést kap az a hallgató, aki a félév során a tárgyjegyző által kiadott feladatot (jogesetmegoldás, alkotmánybírósági határozat elemzése, referátum) magas színvonalon teljesíti.
Megfelelt minősítést kap az a hallgató, aki a félév során a tárgyjegyző által kijelölt feladatot megfelelő színvonalon teljesíti.
Nem megfelelt minősítést kap az a hallgató, aki a követelményeket nem teljesíti.

5. Kötelező irodalom:
Sári János — Somody Bernadett: Alapjogok. Alkotmánytan II. Osiris, Bp., 2008. (esetleges újabb kiadás)
Alkotmányjog. Alapjogok. (Szerk: Schanda Balázs — Balogh Zsolt), PPKE JÁK, Budapest, 2011.
The Basic Law of Hungary: A First Commentary. (szerk.: Schanda Balázs — Varga Zs. András — Csink Lóránt) Dublin, Clarus Press, 2012.
A félév tananyaga és az elemzett alkotmánybírósági határozatok.

6. Ajánlott irodalom:
Emberi jogok. (Szerk.: Halmai Gábor – Tóth Gábor Attila), Osiris Kiadó, Budapest, 2003.
Halmai Gábor: Kommunikációs jogok. Új Mandátum Kiadó, Budapest, 2002.
Wade – Bradley – Bates – Himsworth: Constitutional and Administrative Law. Longman, London, New York, 1986.

Egyéb tudnivalók: 
A kötelező jogszabályok:
• Magyarország Alaptörvénye (2011. április 25.) 
• 2018. évi LV. törvény a gyülekezési jogról
• 1989. évi XXXIII. törvény a pártok működéséről és gazdálkodásáról
• 2011. évi CLXXIX. törvény a nemzetiségek jogairól
• 2011. évi CLXXV. törvény az egyesülési jogról, a közhasznú jogállásról, valamint a civil szervezetek működéséről és támogatásáról
• 2011. évi CCVI. törvény a lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról

Alkotmánybírósági határozatok:
• 30/1992. (V. 26.) AB határozat a közösség elleni izgatásról
• 4/1993. (II. 12.) AB határozat az állam világnézeti semlegességéről
• 18/2004. (V. 25.) AB határozat a gyűlöletbeszédről
• 75/2008. (V. 29.) AB határozat a gyülekezési jogról

7. Hallgató egyéni munkával megoldandó feladatai: 
A félév során aktív részvétel az órákon, egyéni feladatok vállalása, valamint felkészülés a beszámolóra.
 
Adminisztratív ügyek intézése az A/6. 222-es szobában történik. Ügyintéző: Hodosi Gabriella

Miskolc, 2019. január
									Alkotmányjogi Tanszék